钦定古今图书集成/理学汇编/字学典/第101卷 > 苏灵芝
## 钦定古今图书集成/理学汇编/字学典/第101卷 > 苏灵芝

按《宣和书谱》：苏灵芝，儒生也，尝为易州刺史。郭明肃
书《候台记》：“在幽燕之地，中州患难，得契丹以墨本诣
榷场，易绢十端方与一本。灵芝行书，有二王法，而成
就顿放，当与徐浩雁行戈脚”复类。世南体亦善于临
仿者，在唐人翰墨中固不易得，盖是集众善而成一
家者也。今御府所藏行书一：达磨铭。

按《金石录》：“唐《范阳郡悯忠寺宝塔颂》，至德二载范阳
府功曹参军兼节度掌书记张不矜撰，承奉郎守经
略军胄曹参军苏灵芝书。”

按《墨池编》：“苏灵芝颇好书，石迹与胡霈然相上下。”